DOI: 10.5279/dk-sa-dda-1991
title: Observa Prøvevalg 1992
title: Observa Political Index Polls, 1992

description: Observas opinionsundersøgelser: ------------------------------- Observa (fra 1990 GfK Danmark) har fra 1967 gennemført undersøgelser af holdninger og livsvaner, dels gennem såkaldte prøvevalg (postale valgpanelsundersøgelser) dels gennem mere omfattende interviewbaserede indstillingsundersøgelser. Prøvevalgsundersøgelserne er foretaget jævnligt i hele perioden (ca. 10 gange hvert år), medens indstillingsundersøgelserne kun blev foretaget kvartalsvist i årene 1969 til 1972. Det lange tidsrum med jævnligt indsamlede, ensartede datamaterialer giver muligheder for forskellige tidsserieanalyser, især hvad angår partipræferencer. Andre emner er sædvanligvis mere flygtigt behandlede pga. de vilkår, hvorunder undersøgelserne er foretaget (de er tilrettelagt med offentliggørelse i dagspressen for øje, det dagsaktuelle har været betonet, og emnerne er begrænset til problemkredse, der lader sig beskrive med et mindre antal spørgsmål). Prøvevalgene gennemførtes indtil udgangen af 1971 for dagbladet Aktuelt og fra 1972 for Morgenavisen Jyllands-Posten. Indstillingsundersøgelserne blev udelukkende gennemført for Jyllands-Posten. Observa Prøvevalg 1992: ---------------------- I 1992 gennemførte GfK Danmark i alt 11 prøvevalg. Alle spørgsmål herfra er samlet i undersøgelsen DDA-1991: Observa Prøvevalg 1992. Derudover findes de enkelte prøvevalg som DDA-1992 til DDA-2002. Indholdet af nærværende undersøgelse er her opregnet for hvert af prøvevalgene: DDA-1992 Observa Prøvevalg 1992, januar-undersøgelsen: Partipræference; vurdering af Kronprins Frederiks egnethed som konge, og om Kronprins Frederik er et egnet forbillede for den danske ungdom; holdning til reglerne om, at kongehusets medlemmer ikke kan retsforfølges; foretrukken nyhedsoplæser på TV-Avisen og Nyhederne på TV 2; holdning til en række spørgsmål om arbejdmarkedsforhold og den økonomiske politik; holdning til en nedsættelse af trækprocenten samtidig med en tilsvarende begrænsning af fradragsmulighederne; hvilket parti, der har haft størst indflydelse på, at der blev indgået et bredt finanslovsforlig; hvilken socialdemokrat, der har haft størst indflydelse på, at Socialdemokratiet stemte for forliget; samt vurdering af, hvem der har det største ansvar for ledigheden. DDA-1993 Observa Prøvevalg 1992, februar-undersøgelsen: Partipræference; holdning til, at der afholdes en folkeafstemning om, hvorvidt statsløse palæstinensere fra Libanon skal bevilliges opholdstilladelse i Danmark og stemmeintention ved en sådan afstemning; holdning til afskaffelse af Folketingets Ombudsmand og Forbrugerombudsmanden; holdning til, at detailhandelsbutikker holder åbent alle døgnets 24 timer; holdning til lovliggørelse af øl og sodavand på dåse; holdning til en sænkning af promillegrænsen fra 0,8 til 0,5; holdning til et totalt forbud mod tobaksreklamer; holdning til en afgift på naturmedicin; stemmeintention ved folkeafstemningen den 2. juni; holdning til en række spørgsmål om børns og børnefamiliers forhold; holdning til en særmoms i hele EF-området på 1% til opbygning af Østeuropa; holdning til nedlæggelse af Nordisk Råd; om pensionister eller børnefamilier først bør have forbedret deres økonomi; holdning til en lov, der fastlægger, at en læge har pligt til at respektere patientens ønsker ifølge et livstestamente; holdning til registrering af livstestamenter på tilsvarende vis som donortestamenter; samt holdning til dansk medlemskab af Vestunionen. DDA-1994 Observa Prøvevalg 1992, marts-undersøgelsen: Partipræference; om Poul Schlüter og H.P. Clausen bør træde tilbage på grund af Tamilsagen; statsministerpræference; regeringspræference; holdning til lovliggørelse af spraydåser med tåregas; vurdering af postvæsenets service efter omlægningen fra og med september 1991; holdning til et forbud mod at tale i mobiltelefon, mens man fører bil; om Danmark kan blive i EF, hvis der stemmes nej til Unionen; holdning til opkrævelse af radio- og TV-licens sammen med skatten; holdning til dyreforsøg; holdning til indførelse af op til 10 omsorgsdage for forældre med børn under 12 år; om køleskabsfabrikanter bør være forpligtet til at tage brugte køleskabe retur og sørge for uskadeliggørelse af køleskabets indhold af freon; om det bør forbydes at sælge sprayflasker indeholdende freon; hvordan Danmarks sikkerhed er blevet påvirket af, at Sovjetunionen er blevet opdelt i flere nationer; om dannelsen af den nye sammenslutning SNG hjælper med bibevarelse af sikkerheden for Danmark; holdning til at udstationere danske FN-tropper i forskellige egne af verden; om Svend Auken bør træde tilbage som Socialdemokratiets formand; om den danske u-landshjælp bør omlægges, så den i højere grad tilgodeser dansk erhvervsliv; vurdering af Præsident Bush'' virke, og om respondenten håber, at Bush bliver genvalgt; samt brug af og holdning til økologiske og biodynamiske grøntsager og frugt. DDA-1995 Observa Prøvevalg 1992, april-undersøgelsen: Partipræference; statsministerpræference; foretrukken formand for Socialdemokratiet; stemmeintention ved folkeafstemningen den 2. juni; om det vil være muligt for Danmark at få genforhandlet Maastricht-aftalen, hvis det bliver et nej; om Poul Schlüter bør træde tilbage på grund af Tamilsagen; holdning til at flytte TV-Avisen til kl. 18.30; om Danmark fremover bør deltage i det internationale Melodi Grand Prix; planer for påsken; holdning til indførelse af en AIDS-test for alle danskere over 18 år; om børn, der er kommet til verden under anvendelse af kunstig befrugtning, har krav på at få at vide, hvem deres biologiske far er; om myndighederne i Europa bør anvende satelitter for at kontrollere, om de fastlagte fiskekvoter overholdes; holdning til en folkeafstemning om prioritering af sygdomsbekæmpelse og operationer; holdning til oprettelse af et register over asylansøgere; om myndighederne bør tage fingeraftryk af alle udlændinge, der søger asyl; monarkiernes stilling i år 2050; holdning til at skibe, der sejler under bekvemmelighedsflag, anløber danske havne; samt holdning til en række udsagn om demokratiets funktion. DDA-1996 Observa Prøvevalg 1992, maj-undersøgelsen: Partipræference; hvem der er SF''s toneangivende politiker; holdning til et generelt forbud mod abort med visse undtagelser; om den offentlige støtte til de politiske partier bør være afhængig af partiernes medlemstal eller af antallet af stemmer ved sidste folketingsvalg; om støtten til partierne bør afskaffes; om virksomheder og forsikringsselskaber bør kunne kræve en gentest som grundlag for vurderingen af en ansøgers egnethed; om der bør kræves en skriftlig tilladelse fra en læge, før forældre kan lade spædbørn behandle hos en kiropraktor; holdning til en lov, som påbyder brug af redningsvest i mindre både; holdning til opførelsen af et musik- og teaterhus i København, som skal være et vartegn for byen; stemmeintention ved folkeafstemningen den 2. juni; holdning til en række udsagn om Danmarks forhold ved et ja, henholdsvis et nej, den 2. juni; holdning til et forbud mod, at kvindelige politibetjente udfører politiarbejde på gaden under deres graviditet; antallet af værtshuse i Danmark; holdning til genindførelse af mesterlæren; om kommunerne bør være forpligtet til at tilbyde modersmålsundervisning til børn af udlændinge; former for sanktion/straf over for unge lovovertrædere; holdning til et forbud mod indoperering af silicone i bryster; holdning til, at bilister installerer radardetektorer, der advarer mod politiets hastighedskontrol; holdning til de nye servicenumre; samt om Socialdemokratiet burde have tilsluttet sig forliget om aktivering af ledige. DDA-1997 Observa Prøvevalg 1992, juni-undersøgelsen: Partipræference; holdning til antallet af børn, der tvangsfjernes; om forældre bør kunne forbyde, at deres børn modtager blod under hospitalsindlæggelse; holdning til en Østersøbro opført af et privat konsortium; holdning til at flytte penge til miljøbeskyttelse i Polen, hvis dette vil forbedre miljøet i Danmark; om de for meget opkrævede gebyrer på kørekort, pas mv. bør tilbagebetales, hvis domstolen erklærer gebyrerne ulovlige; om regeringen bør udskrive folketingsvalg; vurdering af Poul Schlüter versus Poul Nyrup Rasmussen vedrørende kompetence, image og personlighed; tro på en række emner, mystiske fænomener etc.; om en række partiers og organisationers kampagner op til EF-Unionsvalget har været seriøse; holdning til et forbud mod at køre bil på stranden i ferieområderne; holdning til at udstyre privatbiler med en elektronisk hastighedsmåler (fartskive); holdning til lovliggørelse af cykling på en del af fortovet; holdning til begrænsning af musik i gaderne; om parkering i byer bør være gratis i weekenden uden for normal butiksåbningstid; holdning til lovene med tilbagevirkende kraft i forbindelse med retsopgøret efter besættelsen; faktisk stemme ved folkeafstemningen den 2. juni; en række begrundelser for at have stemt nej, henholdsvis ja; tidspunkt beslutningen blev taget; stemmeintention ved en ny folkeafstemning i morgen; hvilke konsekvenser de danske politikere bør tage af det danske nej; om partiernes argumenter i debatten op til afstemningen har betydning for stemmeintention ved næste folketingsvalg; om debatten forud for afstemningen blev ført på et sagligt grundlag; om Danmark bør melde sig ud af EF; i hvilken grad det danske nej vil få indflydelse på den generelle økonomiske udvikling i Danmark inden for de næste 1-3 år og hvordan nej''et påvirker Danmarks generelle omdømme i udlandet; konsekvenserne på langt sigt af nej''et; om det danske afstemningsresultat betyder, at Maastricht-traktaten bliver genforhandlet; om det betyder, at andre lande undlader at tiltræde Maastricht-traktaten; samt om det danske nej betyder, at de andre nordiske landes optagelse i EF-Unionen forsinkes eller forhindres. DDA-1998 Observa Prøvevalg 1992, august-undersøgelsen: Partipræference; statsministerpræference; regeringspræference; holdning til at øge de offentlige udgifter for at skabe flere jobs; om ejere af ejerboliger bør have lov til at låne penge svarende til friværdien i boligen; om fattigdom er et alvorligt samfundsproblem i Danmark; om de kommende skatteforhandlinger vil medføre lavere personskat; villighed til at afstå fra en lønstigning forudsat at dette kan bidrage til en styrkelse af Danmarks konkurrenceevne og øge beskæftigelsen; holdning til et forbud mod, at faglige organisationer yder støtte til politiske partier; holdning til en række udsagn om organisationers indflydelse på partierne; hvem der er den toneangivende politiker i Det Radikale Venstre; holdning til frit sygehusvalg; om det bør være lovligt at sælge bogen ''Sidste udvej'', som giver råd og vejledning i, hvordan man begår selvmord; vurdering af Danmark i august 1982 kontra august 1992 på en række områder; holdning til folketingsmedlemmers moral, dvs. om personer, der begår en række handlinger, er egnede til at sidde i Folketinget; om Tamilsagen, gebyrsagen og/eller AMBI-sagen bør udløse et folketingsvalg; om det i dag er lettere at være dansker end for 10 år siden; om det ville være gået bedre for Danmark økonomisk, hvis vi i det forløbne årti havde haft en socialdemokratisk regering; om Venstre eller Det Konservative Folkeparti har haft størst indflydelse på dansk politik i det seneste årti; samt bedømmelse af Poul Schlüter på en række områder. DDA-1999 Observa Prøvevalg 1992, september-undersøgelsen: Partipræference; stemmeintention ved en ny afstemning om EF-Unionen, hvor unionsborgerskab, fælles mønt og det fælles forsvar ikke indgår; holdning til beslutningen om at sende danske soldater til Jugoslavien for at yde militærbeskyttelse til nødhjælpskonvojer; foretrukken vinder af det amerikanske præsidentvalg; holdning til udgiftsniveauet på en række områder i Finansloven; holdning til fradragsret for ikke-offentligt støttet børnepasning og for udgifter til håndværkerarbejde i boligen; holdning til en række forslag på trafikområdet; bedømmelse af Fremskridtspartiets indflydelse på dansk politik siden dets stiftelse; om Fremskridtspartiet bør vælte den borgerlige regering; bedømmelse af Uffe Ellemann-Jensens politiske indsats; vurdering af Venstres evne til at samarbejde med de andre partier; om Istedløven bør overføres til en plads ved de danske soldatergrave på kirkegården i Flensborg; samt grad af tillid til en række institutioner og faggrupper. DDA-2000 Observa Prøvevalg 1992, oktober-undersøgelsen: Partipræference; om en række medlemmer af Kongehuset bør have apanage; om straffen for vold bør øges; om den seneste ejendomsvurdering bør ophæves; om værdien af rentefradraget bør sænkes til 40%, og pengene bruges til at sænke den statslige indkomstskat; om man bør lette skatten forholdsmæssigt mest for de lavtlønnede, hvis der er økonomisk råderum til en mindre lettelse af personskatten; holdning til placering af en kemivirksomhed i respondentens kommune; om Poul Schlüter bør træde tilbage på grund af Tamilsagen; om Anders Fogh Rasmussen bør træde tilbage på grund af AMBI-sagen; om EF-samarbejdet på en række områder, hvori Danmark indgår, bør udvides; om regeringen bør træde tilbage, hvis den ikke kan komme igennem med sin arbejdsmarkeds- og skattereform; om det bør være en kunstner/skuespiller, der er leder af Det kongelige Teater; vælgernes indflydelse på landets politik; vurdering af det moralske/umoralske i en række handlinger; samt ferierejser i 1991. DDA-2001 Observa Prøvevalg 1992, november-undersøgelsen: Partipræference; om Poul Schlüter bør være de borgerlige partiers statsministerkandidat ved næste folketingsvalg; hvem der bør lede Det Konservative Folkeparti, hvis Poul Schlüter træder tilbage; om Connie Hedegaard bør vende tilbage til dansk politik; hvilke partier, der er ''overflødige'' i dansk politik; foretrukken statsminister i en kommende regering; hvilken regering CD bør støtte, hvis den nuværende regering træder tilbage; bedømmelse af Mimi Jakobsens politiske indsats; om CD vil ryge ud af Folketinget efter et valg, hvis Mimi Jakobsen træder tilbage som partiformand; hvilke folketingspartier, der har mindst respekt for vælgernes holdninger; om det offentlige ved køb og investeringer altid bør vælge en dansk virksomhed; om politikerne bør tvinge DSB''s ledelse til at fortsætte/genoptage forhandlingerne med Scandia i Randers vedr. køb af nye S-tog i stedet for at give ordren til Tyskland; om SF bør stemme for finansloven; om arbejdsløsheden kan halveres inden år 2000; om personer, der er HIV-positive eller har AIDS, bør kunne dømmes for drabsforsøg, hvis de dyrker ubeskyttet sex; stemmeintention hvis det nationale kompromis sendes til folkeafstemning; om Anders Fogh Rasmussen bør træde tilbage på grund af AMBI-sagen; vurdering af, hvem der vinder fodboldkampen mellem Nordirland og Danmark; om virksomheder bør kunne tage patent på baggrund af dyreforsøg eller på gensplejsede dyr; samt vurdering af en række TV-underholdere. DDA-2002 Observa Prøvevalg 1992, december-undersøgelsen: Partipræference; ''årets politiker'' i Danmark; de væsentligste glæder ved julen; brug af levende lys eller elektriske pærer på juletræet; om vi får en hvid jul i år; hvem der har gjort mest for markedsføringen af Danmark i 1992; forventninger til 1993 på en række områder; om danskere, som har deltaget aktivt som lejesoldater i borgerkrigen i det tidligere Jugoslavien, bør kunne straffes for drab begået der; holdning til eftergivelse af offentlig gæld for at redde en sportsklub; om kommuner bør sælge vejnavne til personer, der ønsker at betale for det (jf. Alex Brask Thomsens tilbud til Københavns Kommune på 250 mill. kr., hvis Nørrebrogade opkaldes efter ham); holdning til en strammere renovationsordning med flere spande fra 1994 i stedet for som planlagt fra 1996; holdning til indførelse af nye miljøafgifter (grønne afgifter); vurdering af ''Eleva2ren''; fordelingen af huslige gøremål; om flygtningebørn under 18 år, der kommer uledsaget til Danmark, bør kunne udvises, når de fylder 18; om de uledsagede flygtningebørn/-unge bør have retskrav på kun at blive afhørt, når en repræsentant fra Dansk Røde Kors er til stede; stemmeintention ved en folkeafstemning om det nationale kompromis; faktisk stemme ved Unionsafstemningen den 2. juni; holdning til aktiv dødshjælp; byer i Danmark, som respondenten kunne tænke sig at holde ferie i uden for og i sommersæsonen; samt kendskab til en række banker. I prøvevalgene indgår et fast sæt af baggrundsvariable stamoplysninger), som i denne undersøgelse er medtaget for hvert af prøvevalgene. Desuden har DDA samlet hver af disse baggrundsvariable for alle panelets medlemmer for hele året. De gennemgående baggrundsvariable omhandler: Respondentens køn og fødselsår; antal personer i husstanden samt antal børn og unge; bopæl, boligtype og ejerforhold til boligen; respondentens skolegang og uddannelse, beskæftigelsesmæssige status og stillingsbetegnelse; samt medlemskab af faglig organisation
description: Se abstract
description: See abstract